Document ID: 32008D0835

DEĊIŻJONI EUPM/1/2008 TAL-KUMITAT POLITIKU U TA’ SIGURTÀ
ta' l-24 ta' Ottubru 2008
dwar il-ħatra tal-Kap tal-Missjoni/Kummissarju tal-Pulizija tal-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina
(2008/835/PESK)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea u, b’mod partikolari t-tielet subparagrafu tal-Artikolu 25 tiegħu,
Wara li kkunsidra l-Azzjoni Konġunta 2007/749/PESK tad-19 ta’ Novembru 2007 dwar il-Missjoni tal-Pulizija tal-Unjoni Ewropea (EUPM) fil-Bosnja u Ħerzegovina (BiH) (1), u b’mod partikolari l-Artikolu 10(1) tagħha,
Billi:
(1)
Skont l-Artikolu 10(1) tal-Azzjoni Konġunta 2007/749/PESK, il-Kumitat Politiku u ta’ Sigurtà (KPS) huwa awtorizzat, f’konformità mal-Artikolu 25 tat-Trattat, li jieħu d-deċiżjonijiet adegwati, inkluża d-deċiżjoni li jaħtar Kap tal-Missjoni/Kummissarju tal-Pulizija.
(2)
Is-Segretarju Ġenerali/Rappreżentant Għoli ppropona lill-KPS li jaħtar lis-Sur Stefan FELLER bħala Kap tal-Missjoni EUPM,
ADOTTA DIN ID-DEĊIŻJONI:
Artikolu 1
Is-Sur Stefan FELLER huwa maħtur Kap tal-Missjoni/Kummissarju tal-Pulizija tal-Missjoni tal-Pulizija tal-Unjoni Ewropea (EUPM) fil-Bosnja-Ħerzegovina mill-1 ta’ Novembru 2008.
Artikolu 2
Din id-Deċiżjoni għandha tidħol fis-seħħ fil-jum tal-adozzjoni tagħha.
Din għandha tapplika sal-31 ta’ Diċembru 2009.
Magħmula fi Brussell, 24 ta’ Ottubru 2008.

Labels: 18
9
5
15